Kina, tregu më i madh botëror i turizmit të brendshëm
Kina do të bëhet destinacioni numër një në botë për turizmin ndërkombëtar deri në vitin 2020
Qyteti i Pekinit dhe pika të tjera në Kinë tërheqin turistë nga mbarë bota. Por vetë kinezët përbëjnë shumicën e vizitorëve në vendin e tyre. Zyra kombëtare e Turizmit regjistroi më shumë se një miliardë vizitorë të brendshëm në vitin 2006. Kjo do të thotë se industria e turizmit të brendshëm në Kinë është gati dyfishuar vetëm në këtë dekadë. Pikat tërheqëse si Sheshi Tiananmen dhe Tempulli i Qiellit në Pekin janë ikona kombëtare. Për kinezët e moshuar ky është udhëtim i pashlyer nga kujtesa. 58-vjeçari Zhao Zhengling vjen për herë të parë në kryeqytetin e vendit. Të ardhurat në Kinë po shtohen, së bashku me to edhe koha e lirë për klasën e mesme. Kinezët më të rinj në veçanti shohin më tutje për destinacionet e pushimeve të tyre. Këta turistë kanë ardhur në shkretëtirën Dunhuang, një ndër vendbanimet në rugën e mëndafshit. Ata kanë përshkuar me deve gati një mijë e 800 kilomentra rrugë nga Pekini. Drejtuesi i grupit turistik Zhou Haijun thotë se gjithnjë e më shumë njerëz kërkojnë të ndjejnë hapësirat e natyrës. Dunghuang dhe qytete të tjera të largëta ofrojnë një mundësi të veçantë për t’u qetësuar. thote Zhou. Këto duna janë ende jashtë destinacioneve kryesore turistike, por nuk nuk do të mbeten për një kohë të gjatë. Ekonomistët llogarisin se industria e turizmit të brendshëm në Kinë do të vazhdojë të rritet së bashku me ekonominë e saj. //ii